stanford-oval/wikipedia huggingface dataset:
Crazy (שיר של סיל)
רקע

השיר נכתב על ידי סיל וגאי סיגסוורת' והופק על ידי טרבור הורן.
לטענת סיל השיר הושפע מאוד מהמצב החברתי-פוליטי בסוף שנות ה-80 ותחילת שנות ה-90, ובפרט אירועים מרכזיים כמו נפילת חומת ברלין ב-1989 ואירועי כיכר טיין-אן-מן בסין ב-1989 אשר שיקפו גם את האופי הכאוטי של העולם באותה העת.
המפיק טרבור הורן ציין בעבר שיצירת השיר ארכה חודשיים.
השיר יצא לשווקים בנובמבר 1990 כסינגל הבכורה של סיל והפך ללהיט גדול במספר מדינות. השיר הגיע בשיא ההצלחה למקום השני במצעד הסינגלים הבריטי בינואר 1991, ולמקום השביעי במצעד הפזמונים האמריקני באוגוסט 1991. זה היה הסינגל המצליח ביותר מבחינה מסחרית של סיל בארצות הברית עד אשר הסינגל "Kiss from a Rose" הצליח להגיע לצמרת המצעד האמריקני ב-1995.
הסינגל מכר בסך הכל מעל ל-200,000 עותקים וזיכה את סיל במספר פרסים כולל פרס אייבור נובלו לשנת 1992 בקטגוריית כתיבת שירים.
ההצלחה הבינלאומית של השיר תרמה רבות בהמשך להצלחת אלבום הבכורה של סיל.
וידאו קליפ

בווידאו קליפ לשיר, בבימויו של הקולנוען Big TV!, סיל מבצע את השיר בסט מינימליסטי עם רקע לבן. השיר כולל אפקטים ויזואליים שונים היוצרים אווירה סוריאליסטית. בסיום הווידאו קליפ סיל מחזיק בידיו יונה בעוד שיורד סביבו שלג.
גרסאות כיסוי

לאורך השנים אמנים רבים ביצעו גרסאות כיסוי לשיר בז'אנרים שונים. אחת מגרסאות הכיסוי הבולטות ביותר של השיר היא גרסת כיסוי אקוסטית שבוצעה על ידי הזמרת הקנדית אלאניס מוריסט. גרסת הכיסוי של אלאניס מוריסט יצאה לשווקים הן כסינגל והן באלבום האוסף שלה "The Collection" אשר יצא לשווקים ב-2005.
מיקומי שיא

|   ‏‏‏  מצעדים ודירוגים (1990–1991)> מדינה |   ‏‏‏  מצעדים ודירוגים (1990–1991)> מצעד |   ‏‏‏  מצעדים ודירוגים (1990–1991)> מיקום שיא |   ‏‏‏  מצעדים ודירוגים (1990–1991)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 9 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 7 |  |
|  בלגיה | מצעד שירי בלגיה | 1 |  |
|  גרמניה | GfK – טופ 100 | 2 |  |
|  דנמרק | היטליסטן | 10 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 2 |  |
|  יוון | IFPI Greece | 4 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 8 |  |
|  פינלנד | המצעדים הפיניים הרשמיים | 18 |  |
|  צרפת | SNEP | 5 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
הערות שוליים

↑  "New Releases: Singles" (PDF). Music Week: vii. 24 בנובמבר 1990. נבדק ב-20 בספטמבר 2024. {{cite journal}}:  (עזרה)
↑  "Trevor Horn: 'I had delusions the label would be a hub of creativity' | Media | the Guardian". TheGuardian.com. ארכיון מ-2 בדצמבר 2016. נבדק ב-2016-07-03. {{cite web}}:  (עזרה)
↑  "Crazy". Songfacts.com. נבדק ב-2009-03-13.
| --- | --- |
בקרת זהויות :  MusicBrainz release group: d8f02ce9-bd22-3606-98ff-2a0ebf0acce1  MusicBrainz work: 92d4fe6b-7f62-382e-944b-6bcefa2f9398
גן סאקר

| --- | --- |

גן סאקר ביום העצמאות
 מידע כללי
 על שם:  הארי סאקר
 תאריך הקמה:  1965
 אדריכל:  ליפא יהלום ודן צור
 נתונים ומידות
 שטח:  0.163 קמ"ר
 מיקום
 מדינה:  ישראל ישראל
 מיקום:  ירושלים 
 קואורדינטות:  31°46′50″N 35°12′28″E﻿ / ﻿31.7806°N 35.2077°E﻿ / 31.7806; 35.2077
 he
 
גן סאקר הוא הפארק העירוני הגדול בירושלים, נקרא על שם הארי סאקר, פעיל ציוני מבריטניה וחבר ההנהלה הציונית.
מיקום

הפארק ממוקם בקרבת גבעת רם, סמוך לשכונות קריית וולפסון, נחלאות ולקריית הממשלה, והוא מהווה חלק משכונת קריית הלאום. ושרשרת גנים ו"רצועות ירוקות" בעיר וגובל בצידו המערבי בגן הוורדים, ומצידו הדרומי בפארק עמק המצלבה. בסביבת הגן ניתן למצוא מוסדות ואתרים חשובים בירושלים: הכנסת; קריית הממשלה; בית המשפט העליון; גן וואהל לוורדים; מנזר המצלבה; מוזיאון ישראל; קמפוס גבעת רם של האוניברסיטה העברית; רחוב בצלאל והמחלקה לארכיטקטורה של האקדמיה לאמנות ועיצוב בצלאל.
היסטוריה

במלחמת העצמאות שימש המקום כמנחת מאולתר למטוסים קלים בימים שירושלים הייתה נצורה. בית קברות שייח’ באדר, הסמוך לגן, נפתח ופעל אף הוא במלחמת העצמאות.
לפני השימוש בגן כמנחת עמק המצלבה היה הגן שטח פרטי ובו היה מפעל בטון וחומרי בנייה של משפחת עוז (ענזה) ואף שימש כמחבוא לנשק ומבצרים במאורעות.[דרוש מקור]
אחרי מלחמת העצמאות בשנת 1949, יזם שר החקלאות אז, לוי אשכול, את הכשרתו של האזור מעמק טרשים לשטח לגידולים החקלאיים. ביולי 1949 החלו חברי קיבוץ מעלה החמישה להכשיר 350 דונם לגידולי ירקות שהושקו במי השופכין של ירושלים. בשנת 1955 הוחלט להפוך את אזור עמק המצלבה והעמק שמצפון לו לפארק עירוני. הגידולים החקלאיים במקום הופסקו, וכפיצוי קיבלו הקיבוצים מעלה החמישה וקריית ענבים שטח חלופי בדרום-מערב העיר ב"עמק הצבאים" שהוכשר כמטע תפוחים.
הקמת הפארק החלה בשנת 1960 לאחר שהארי סאקר, פעיל ציוני בבריטניה וחבר ההנהלה הציונית, תרם סכום של 20,000 ליש"ט להקמתו, בעת שביקר בישראל.
שלב א' של הפארק הושלם ב-1962, בתכנון אדריכלי הנוף ליפא יהלום ודן צור, בסגנון של פארק אנגלי. בתחילת 1964 הוחל בשתילת מרבדי דשא גדולים ובנטיעת שיחים ועצים. עשרות עצי זית וחרוב הובאו לגן מהרי ירושלים.
טקס חנוכת הפארק נערך ב-13 באוקטובר 1965.
בשנת 1971 נערכו לראשונה ב"גן סאקר" חגיגות מימונה ביוזמת שאול בן שמחון, יו"ר "ברית יוצאי מרוקו", ומאז החגיגות נערכות שם באופן קבוע.
ב-1988 נרצח במקום אליעזר שלזינגר.
אתרים בגן

הגן מושך פעילויות ספורט עממי ופנאי: יש בו מגרשי ספורט לכדורסל ולכדורגל (מגרש קראפט), רחבת החלקה לסקייטבורדינג ולגלגיליות, מתקני משחקים לילדים ומתקני כושר. רחבת הדשא המרכזית משמשת למשחקי כדורגל "שכונתיים", משחקי בייסבול ופוטבול של צעירים יוצאי ארצות הברית הגרים בעיר ואף משחקי קריקט ופריזבי. בשבילים הסובבים את הגן ישנם מסלולי ריצה ומסלולים לרוכבי אופניים. כמו כן, ממוקם בגן מתחם סגור לכלבים, בו ניתן לשחררם. בתחילת ספטמבר 2018 נחנך בלב הגן, לצד מגרשי הכדורסל והסקייטפארק בית קפה של רשת "קפה גן סיפור" ולצידו מתחם אמפי פארק קטן על שם ארנן יקותיאלי, חבר מועצת העירייה בעבר.
בפאתי הגן, ליד משכן הכנסת, נמצאות התחנה לחקר ציפורי ירושלים, אנדרטה לחללי חטיבת הראל במלחמת העצמאות ואנדרטת נר הזיכרון לזכר הרוגי המצור על לנינגרד.
בקיץ 2019 החלו בעבודות השיפוץ הכולל לגן בעלות מתוכננת של כ-45 מיליון שקלים. העבודות כללו את הריסת מגרש קראפט בחלקו הצפוני הגבוה והקמת מאגר מים סגור ומקורה, בניית מתחם כושר TRX, תוספת שבילי אופנים ושבילי ריצה, בניית גינת משחקים חדשה ומודרנית, רישות הגן ב-Wi-Fi, חידוש צמחיית הגן ומערכות ההשקיה, ריהוט הגן, שירותים ציבוריים, מזרקות ועוד. מרבית העבודות הסתיימו בנובמבר 2021, בעלות של 75 מיליון שקלים.
אתרים בגן > שימושים מיוחדים

גן סאקר מארח לעיתים מופעי ענק בפארק כגון מופעי "יום הסטודנט" אירועים חברתיים ופוליטיים. בשנים האחרונות מתפתחת מסורת של עריכת חגיגות המימונה של עדת יוצאי מרוקו בגן סאקר, בנוכחות מנהיגי המדינה ואחרים. כמו כן חגיגות הסהרנה של עדת יוצאי כורדיסטן. ביום העצמאות (ואף בימים נוספים אחרים) הגן הוא אתר בילוי ומקום הכנת מנגלים. ביום הראשון של חול המועד פסח מתקיים ברחבת הדשא המרכזית משחק כדורגל משפחתי עם משתתפים רבים בני כל הגילאים. בימי שלג משמש הגן כאתר למשחקים, מלחמות שלג ובניית אנשי שלג. הגן משמש גם את אליפות בתי-הספר בירושלים במרוץ שדה, בחודשים נובמבר–דצמבר. בעת זכייתה של קבוצת הכדורגל הירושלמית בית"ר ירושלים בתארים כדוגמת אליפות המדינה או גביע המדינה בכדורגל, חגיגות הזכייה של אוהדי הכדורגל נערכו בגן.
גלריה

פעמון השלום בגן סאקר
גן סאקר
גן סאקר בשלג, 13 בדצמבר 2013
אתר הנצחה של חטיבת הראל
בית הקברות שייח' באדר הסמוך לגן
סקייטפארק בגן סאקר
תחנת הצפרות – ירושלים
לקריאה נוספת

אנציקלופדיה אריאל לידיעת הארץ – הוצאת עם עובד, תל אביב 1986, עמ' 1396.
הערות שוליים

1 2 3  דוד קרויאנקר, עמק בשירות האומה, באתר הארץ, 12 בדצמבר 2002
↑  החודש יוחל בהכנות לפארק בירושלים, דבר, 27 ביוני 1960
↑  אנשים ומוסדות, דבר, 13 באפריל 1960
↑  הושלם שלב אי של הפארק ע"ש סאקר, דבר, 11 בנובמבר 1962
↑  עמק המצלבה-פארק לאומי, הצופה, 7 בפברואר 1963
↑  נילי פרידלנדר, ארוחת־צהריס על הדשא, מעריב, 15 בינואר 1964
↑  צבי לביא, "גן סאקר" - הפארק העירוני הגדול נחנך בירושלים, מעריב, 14 באוקטובר 1965
↑  אבשלום קור, סטודנטים ישתתפו בחגיגות המימונה, מעריב, 22 במרץ 1971
↑  Arab Girl Kills Yeshiva Student During Walk in a Jerusalem Park, Jewish Telegraphic Agency, ‏2015-03-20 (באנגלית אמריקאית)
↑  רעות ברנע, קפה גן סיפור מסתכל לילדים בגובה העיניים, באתר כלכליסט, 30 באוגוסט 2018
↑  משה כהן, ‏בלעדי: גן סאקר בירושלים יעבור מתיחת פנים בהשקעה של כ-30 מיליון שקל, באתר מעריב אונליין, 14 במאי 2019
↑  גן סאקר נפתח, באתר www.jerusalem.muni.il
↑  נועה רויכמן, ‏מגרשי ספורט, גינת כלבים, אינטרנט אלחוטי – וגישה לנכים: הצצה לגן סאקר החדש, באתר ‏מאקו‏, 23 בנובמבר 2021
| --- | --- |
בקרת זהויות :  NLI: 987007511347805171
Live in Japan (אלבום של קווין+אדם למברט)

Live in Japan הוא אלבום ההופעה הראשון (וההוצאה הראשונה) של להקת הרוק-פופ הבריטית-אמריקאית קווין+אדם למברט, אשר יצא לאור ב-20 בדצמבר 2016 ביפן בלבד והוקלט בהופעה של הלהקה במרינת השדה QVC, טוקיו, יפן ב-17 באוגוסט 2014 במסגרת סיבוב ההופעות Queen + Adam Lambert Tour 2014–2015. שם האלבום מהווה רפרנס לאלבום הווידאו השני של להקת קווין הנושא שם זהה.
רשימת השמעה

כל השירים המופיעים באלבום הם גרסאות כיסוי לקווין, אלא אם צוין אחרת.
| מס' | שם | כותב(ים) | אלבום מקורי | משך |
| --- | --- | --- | --- | --- |
| 1. | Procession (הוקלט מראש)   | בריאן מיי | Queen II (1974) | 1:18 |
| 2. | Now I'm Here  | מיי | Sheer Heart Attack (1974) | 5:27 |
| 3. | Stone Cold Crazy  | מיי, פרדי מרקיורי, רוג'ר טיילור, ג'ון דיקון | Sheer Heart Attack (1974) | 2:37 |
| 4. | Another One Bites the Dust  | דיקון | The Game (1980) | 3:29 |
| 5. | Fat Bottomed Girls  | מיי | Jazz (1978) | 6:42 |
| 6. | In The Lap Of The Gods... Revisited  | מרקיורי | Sheer Heart Attack (1974) | 3:39 |
| 7. | Seven Seas of Rhye  | מרקיורי | Queen II (1974) | 1:15 |
| 8. | Killer Queen  | מרקיורי | Sheer Heart Attack (1974) | 3:36 |
| 9. | I Want It All  | מיי | The Miracle (1989) | 6:34 |
| 10. | Teo Torriatte (Let Us Cling Together)  | מיי | A Day at the Races (1976) | 2:55 |
| 11. | Love of My Life  | מרקיורי | A Night at the Opera (1975) | 3:38 |
| 12. | These Are the Days of Our Lives  | טיילור | Innuendo (1991) | 4:38 |
| 13. | Under Pressure  | מרקיורי, מיי, טיילור, דיקון, דייוויד בואי | Hot Space (1982) | 4:41 |
| 14. | I Was Born to Love You (גרסת כיסוי לפרדי מרקיורי)   | מרקיורי | Mr. Bad Guy (1985) | 4:07 |
| 15. | Radio Ga Ga  | טיילור | The Works (1984) | 4:47 |
| 16. | Crazy Little Thing Called Love  | מרקיורי | The Game (1980) | 4:47 |
| 17. | Bohemian Rhapsody  | מרקיורי | A Night at the Opera (1975) | 5:58 |
| 18. | We Will Rock You  | מיי | News of the World (1977) | 2:52 |
| 19. | We Are the Champions  | מרקיורי | News of the World (1977) | 5:12 |
| 20. | God Save the Queen (גרסת כיסוי לשיר עם; הוקלט מראש)   | עממי | - | 0:52 |
משתתפים > קווין+אדם למברט

בריאן מיי – גיטרה מובילה, קולות רקע, זמרה
רוג'ר טיילור – תופים, כלי הקשה, קולות רקע, זמרה
אדם למברט – זמרה
משתתפים > משתתפים נוספים

ספייק אדני – קלידים, קולות רקע
ניל פיירקלאו – בס, קולות רקע
רופוס טייגר טיילור – כלי הקשה, תופים, קולות רקע
הערות שוליים

↑  Live In Japan, Ultimate Queen
פיוצ'ר בס

| --- | --- |
 מקורות סגנוניים:  גראז' בריטי, טראפ, מוזיקת בס
 מקורות תרבותיים:  אמצע-תחילת שנות ה-2000 דרום לונדון, אנגליה ארצות הברית סין יפן
 כלים:  סקוונסר, טרנטייבל, סמפלר, מכונת תופים, סינתיסייזר, כלי מקלדת, מחשב אישי
 נגזרות:  דאבסטפ
 
פיוצ'ר בס (באנגלית: Future bass; תרגום חופשי: בס עתידני) הוא סגנון מוזיקה אלקטרונית שהתפתח בבריטניה, בארצות הברית, בסין וביפן בתחילת שנות האלפיים.
תיאור

פיוצ'ר בס מורכב ברובו מצלילים ומקצבים המזכירים או מיוצרים בידי סינתיסייזר. הסגנון מורכב מבאס ליין קשה, ולרוב מתאפיין בקצב של 120–140 פעימות לדקה. בנוסף, הסגנון לרוב מתאפיין בגלים מסוריים (גל שן מסור) וגלי קול מרובעים. הפיוצ'ר בס מכיל צלילים עדינים יחסית לסגנונות EDM אחרים ובעל טון גבוה.
פופולריות

הפיוצ'ר באס אינו סגנון המאופיין עם מוזיקת הפופ והמיינסטרים. הוא מהווה מוזיקת שוליים ולרוב מושמע בידי דיג'יאים ויוצרי מוזיקה אלקטרונית. עם זאת, ישנן חברות הוצאת מוזיקה אלקטרונית, כגון Monstercat, המוציאות טרקים של פיוצ'ר בס.
בת' ברס

| --- | --- |

 לידה:  26 בדצמבר 1985 (בת 38) לנקסטר, ארצות הברית 
 מדינה:  ארצות הברית ארצות הברית
 תקופת הפעילות:  מ-2009 
 מקום לימודים:  אוניברסיטת קליפורניה בלוס אנג'לס  תיכון טמאלפאייס  בית ספר תיכון אי.סי גלאס 
 בן או בת זוג:  מייקל גלדיס (2018–?) 
 פרופיל ב-IMDb
 
אליזבת' אן "בת'" ברס (באנגלית: Elizabeth Ann "Beth" Behrs; נולדה ב-26 בדצמבר 1985) היא שחקנית אמריקאית. התפרסמה בשל תפקידה כקרוליין צ'נינג בסיטקום "מרוששות".
שנותיה המוקדמות

ברס נולדה בפנסילבניה שבארצות הברית, למשפחה נוצרית. בתם הבכורה של דייוויד ומורין ברס. ב-1989 עברה משפחה להתגורר בווירג'יניה. מגיל קטן הופיעה בתיאטרון ושיחקה כדורגל.
בגיל 15 עברה ברס עם משפחתה למחוז מרין שממוקם באזור מפרץ סן פרנסיסקו, קליפורניה, שם למדה בחוג לדרמה בתיכון.
ברס עברה ללוס אנג'לס ב-2004 כדי ללמוד משחק בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס. ב-2005 גילמה את תפקידה של סנדי בהפקה מקומית של המחזמר " גריז". בשנת לימודיה האחרונה כבר החלה ללכת לאודישנים וסיימה את לימודיה בשנת 2008 עם תואר ראשון בתאוריה ביקורתית.
קריירה

במרץ 2009 קיבלה ברס את תפקידה הראשון בסרט "אמריקן פאי מציגים: ספר האהבה". לאחר מכן היא ביצעה הופעות אורח בסדרות כגון "קאסל" ו-"NCIS: לוס אנג'לס".
בשנת 2011 החלה לשחק בתפקיד הראשי בסיטקום "מרוששות" ברשת CBS, לצדה של קאט דנינגס. הסדרה זכתה להצלחה וחודשה לשש עונות נוספות עד לביטולה במאי 2017.
ב-2013 השתתפה בתוכנית ריאליטי של ערוץ E! לצדו של הסטייליסט בראד גורצקי. באותה שנה גם הגישה פרס במסגרת טקס פרסי האקדמיה למוזיקת קאנטרי ודיבבה את דמותה של קארי בסרט האנימציה "בית ספר למפלצות".
במאי 2017 הוציאה לאור את ספר שכתבה בשם "The Total Me-Tox: How to Ditch Your Diet, Move Your Body & Love Your Life".
בשנת 2018 החלה לשחק בסיטקום "חדשים בשכונה" ברשת CBS, לצד מקס גרינפילד.
חיים אישיים

החל מ-2010 היא בת זוגו של השחקן מייקל גלדיס. ב-10 ביולי 2016 השניים התארסו, וב-21 ביולי 2018 הם נישאו.
ברס ייסדה את קרן SheHerdPower, שמחברת נשים עם סוסים, כדי להעניק טיפול לנפגעות תקיפה מינית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | אמריקן פאי מציגים: ספר האהבה | היידי |  |
| 2011 | Adventures of Serial Buddies‏ | בריטני |  |
| 2012 | Route 30, Too! | חייזרית |  |
| 2013 | בית ספר למפלצות | קארי ויליאמס | דיבוב |
| 2015 | Chasing Eagle Rock‏ | דבורה |  |
| 2015 | שלום, קוראים לי דוריס | ברוקלין |  |
| TBA | Twin Blades |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | NCIS: לוס אנג'לס | קרולרית | פרק: "Disorder" |
| 2011 | קאסל | ג'ינג'ר | פרק: "Slice of Death" |
| 2017-2011 | מרוששות | קרוליין צ'נינג | תפקיד ראשי; (6 עונות); 138 פרקים |
| 2018 | המפץ הגדול | נל | פרק: "The Separation Triangulation" |
| 2018-הווה | חדשים בשכונה | ג'מה ג'ונסון | תפקיד ראשי: (3 עונות); 55 פרקים |
| 2019 | No Activity | סופי באיירס | פרק: "Googy" |
Flash (שיר של קווין)

"Flash" (מאנגלית: "פלאש") או "Flash's Theme" ("נעימת הנושא של פלאש") הוא שיר שנכתב על ידי גיטריסט הרוק הבריטי בריאן מיי, וזה בוצע לראשונה על ידי להקתו, קווין. השיר מהווה לנעימת הנושא של סרט הפנטזיה פלאש גורדון משנת 1980. בנוסף, הופיע השיר באלבומה התשיעי של הלהקה, אשר נשא שם זהה.
קווין הוציאה לאור שתי גרסאות של השיר.
"Flash's Theme" (גרסת Flash Gordon) - גרסה זו נלקחה ישירות מן הסרט, וזו מכילה את כל הדיאלוגים המופיעים בסצנה הראשונה
"Flash" (גרסת הסינגל) - בגרסה זו מופיעים דיאלוגים שונים שהופיעו לאורך הסרט, ולא בסצנה הראשונה בלבד, בדומה לגרסת האלבום. בנוסף, בגרסה זו ניתן לשמוע את הנסיך וולטן בגילומו של בריאן בלסד צועק "גורדון חי?!" ("Gordon's alive?!"). גרסה זו נכללה גם באלבום האוסף הראשון של הלהקה, Greatest Hits משנת 1981.
את תפקיד הזמרה חולקים מיי ופרדי מרקיורי, כאשר רוג'ר טיילור מבצע את תפקידי קולות הרקע. מיי ניגן בפסנתר אימפריאל בוזנדורפר בעל 97 קלידים (במקום 88 כמו בדגם הסטנדרטי; תוספות קלידים לבס), סינתיסייזר אוברהיים OB-X (איתו הופיע בוידאו-קליפ של השיר) ובגיטרת הרד ספיישל, אותה בנה בילדותו עם אביו.
וידאו-קליפ

הוידאו-קליפ צולם באולפני אדויז'ן, לונדון בנובמבר 1980. את הקליפ ביים דון נורמן, ובמהלכו ניתן לצפות בלהקה מבצעת את השיר, כאשר מאחוריה מופיע מסך עליו מוקרנות סצנות מתוך הסרט. גרסה אלטרנטיבית של הקליפ שודרה במהלך המופע לקמפוצ'אה(אנ') בשנת 1981. אותו קליפ נכלל במהדורת אייטונס של Flash Gordon משנת 2011.
רשימת השמעה

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Flash  | בריאן מיי | 2:48 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Football Fight  | פרדי מרקיורי | 1:28 |  |  |  |  |  |  |
הקלטות חיות

Queen on Fire – Live at the Bowl (2004)
Queen Rock Montreal (2007)
משתתפים

פרדי מרקיורי - זמרה, קולות רקע
בריאן מיי - זמרה, קולות רקע, גיטרה חשמלית, פסנתר, סינתיסייזר
רוג'ר טיילור - תופים, קולות רקע, טימפני
ג'ון דיקון - בס
אנחנו (סרט, 2019)

| --- | --- |

 בימוי:  ג'ורדן פיל 
 הופק בידי:  ג'ורדן פיל  ג'ייסון בלאם שון מקיטריק איאן קופר
 תסריט:  ג'ורדן פיל 
 עריכה:  ניקולס מונסור
 שחקנים ראשיים:  לופיטה ניונגו וינסטון דיוק אליזבת מוס טים הידקר יאיא עבדול-מאטין השני אנה דיופ
 מוזיקה:  מייקל אייבלס 
 צילום:  מייק גילאקיס 
 מדינה:  ארצות הברית 
 חברת הפקה:  בלאמהאוס הפקות Monkeypaw Productions QC Entertainment
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  8 במרץ 2019 (SXSW) ישראל 21 במרץ 2019 ארצות הברית 22 במרץ 2019
 משך הקרנה:  116 דק' 
 שפת הסרט:  אנגלית 
 סוגה:  אימה מותחן
 תקציב:  20 מיליון דולר
 הכנסות:  255.2 מיליון דולר
 הכנסות באתר מוג'ו:   untitledjordanpeele
 www.usmovie.com
 דף הסרט ב־IMDb
 
"אנחנו" (באנגלית: Us) הוא סרט אימה אמריקאי שנכתב, הופק ובוים על ידי הקולנוען ג'ורדן פיל. בסרט מככבים לופיטה ניונגו, וינסטון דיוק, אליזבת מוס, טים הידקר, יאיא עבדול-מאטין השני ואנה דיופ בתפקידים ראשיים.
הסרט יצא לראשונה ב-8 במרץ 2019 בפסטיבל SXSW. בישראל, הסרט יצא לאקרנים ב-21 במרץ 2019 ויום למחרת בבכורה עולמית.
עלילת הסרט

בשנת 1986, אדלייד תומאס הצעירה יוצאת לחופשה עם הוריה בסנטה קרוז. על החוף, אדלייד נכנסת לתוך בית שעשועים, שם היא פוגשת כפילה של עצמה במבוך המראות. מאוחר יותר, אדלייד שבה לחיק הוריה, אם כי החוויה הטראומתית במבוך המראות משאירה בה את חותמה.
בהווה, אדלייד שבה לבית הקיץ של משפחתה בסנטה קרוז יחד עם בעלה, גייב וילסון, וילדיהם, זורה וג'ייסון. אדלייד, שזוכרת את החוויה הטראומתית מילדותה, חוששת מהנסיעה. גייב, שלהוט להרשים את חבריהם, הזוג ג'וש וקיטי טיילר, קונה סירה ומבטל את דאגותיה של אדלייד. על החוף, ג'ייסון רואה גבר בסרבל אדום עומד לבדו כשדם נוטף מידיו, ולא מספר על כך למשפחתו.
באותו לילה, קבוצה משונה בת ארבע נפשות מופיעה, תוקפת את משפחת וילסון ופורצת לביתם. המשפחה מבינה שארבעת הפורצים הם למעשה כפיליהם, בראשותה של רד, כפילתה של אדלייד. כל אחד מהכפילים לובש סרבל זהה לסרבל שלבש האיש על החוף, ואילו כפילו של ג'ייסון, פלוטו, חובש מסכה לבנה. רד, הכפילה היחידה שמדברת, מספרת למשפחת וילסון סיפור על ילדה שחיה חיים מאושרים בזמן שהצל שלה סבל.
אז, המשפחה מופרדת על ידי ניגודים שלהם: רד גורמת לאדלייד לאזוק את עצמה לשולחן, זורה נרדפת על ידי יומבראה, גייב נגרר על סיפון הסירה על ידי אברהם, וג'ייסון נשלח "לשחק" עם פלוטו בארון. בזמן שהיא רודפת אחרי זורה, יומבראה דוקרת שכן סקרן בעזרת מספריים; מה שמאפשר לזורה לברוח. גייב מצליח להרוג את אברהם בעזרת מנוע הסירה, וג'ייסון מגלה שפלוטו מחקה את תנועותיו ומסיח את דעתו באמצעות טריק קסם ולאחר מכן נועל את פלוטו בארון. רד נמשכת לקריאותיו של פלוטו, ומאפשרת לאדלייד להשתחרר. המשפחה מתארגנת מחדש ובורחת בסירה של גייב.
בינתיים, משפחת טיילר נרצחת על ידי כפיליהם. משפחת וילסון מגיעה והורגת את הכפילים ולאחר מכן מדליקה את החדשות וצופה בחדשה שעוסקת במיליוני כפילים שביצעו מעשי רצח נגד כפיליהם ברחבי ארצות הברית. לאחר מכן, הכפילים מצטרפים יחדיו ויוצרים שרשרת אנושית מאסיבית, שהשדרנים משערים שהיא צורה של מחאה.
לאחר מכן, משפחת וילסון מנסה להסתלק מהאזור באמצעות הרכב של משפחת טיילר, אך הם מותקפים על ידי יומבראה, אותה הם הורגים באמצעות העפתה לעבר עץ סמוך. כאשר הבוקר מפציע, משפחת וילסון שבה לטיילת של סנטה קרוז, שם הם מוצאים את המכונית הנטושה שלהם עולה באש. פלוטו ממלכד את משפחת וילסון על ידי הדלקת שביל בנזין עד למכוניתם של משפחת טיילר, אבל ג'ייסון, שנזכר שפלוטו מחקה את תנועותיו, מפתה את פלוטו להיכנס אל תוך המכונית הבוערת והוא נהרג. רד חוזרת וחוטפת את ג'ייסון.
בזמן שזורה וגייב מתאוששים באמבולנס נטוש, אדלייד חוזרת לטיילת ועוברת דרך מנהרה סודית במבוך המראות אל מתקן תת-קרקעי סודי מלא בארנבות, שם אדלייד מוצאת את רד. רד מספרת לה שהכפילים נוצרו על ידי ממשלת ארצות הברית בניסיון לשלוט בציבור, אך הניסוי נכשל והכפילים ננטשו במתקן. במשך דורות הם נלכדו מתחת לפני השטח ולא עשו דבר מלבד לחקות את מעשיהם של כפיליהם שעל פני הקרקע עד שרד ריכזה אותם וארגנה מבצע בריחה. השתיים נאבקות עד שאדלייד מצליחה להרוג את רד ולחלץ את ג'ייסון.
כאשר המשפחה עוזבת את העיר, אדלייד חווה פלאשבק של הלילה הראשון שבו היא פגשה לראשונה את רד בבית השעשועים ומבינה שהיא למעשה רד, ושהיא לקחה את מקומה של אדלייד בעולם האמיתי; ג'ייסון מתבונן בה בדאגה והיא בתגובה מחייכת אליו חיוך מצמרר לפני שהוא מכסה את פניו במסכה שלו. ככל שהמשפחה נוסעת, מסוקים החגים באוויר סוקרים את הכפילים שמשלבים ידיים ברחבי ארצות הברית.
צוות השחקנים

לופיטה ניונגו - אדלייד וילסון , אם משפחת וילסון, אשתו של גייב ואמם של ג'ייסון וזורה.
ניונגו מגלמת גם את רד, כפילתה של אדלייד ומנהיגת הכפילים.
מדיסון קורי - אדלייד ורד בצעירותן
וינסטון דיוק - גייב וילסון , אב משפחת וילסון, בעלה של אדלייד ואביהם של ג'ייסון וזורה.
דיוק מגלם גם את אברהם, כפילו של גייב.
שהאדי רייט ג'וזף - זורה וילסון , בתם המתבגרת של אדלייד וגייב ואחותו הבכורה של ג'ייסון.
רייט-ג'וזף מגלמת גם את יומבראה, כפילתה של זורה.
אוון אלכס - ג'ייסון וילסון , בנם של אדלייד וגייב ואחיה הצעיר של זורה.
אלכס מגלם גם את פלוטו, כפילו של ג'ייסון, שאוהב לשחק עם אש וסובל מעיוותים בחלקי הגוף.
אליזבת מוס - קיטי טיילר , חברת משפחה של הזוג וילסון, אשתו של ג'וש ואמן של גוון ומגי.
מוס מגלמת גם את דליה, כפילתה של קיטי.
טים הידקר - ג'וש טיילר , חבר משפחה של הזוג וילסון, בעלה של קיטי ואביהן של גוון ומגי.
הידקר מגלם גם את טקס, כפילו של ג'וש.
יאיא עבדול-מאטין השני - ראסל תומאס , אביה של אדלייד.
עבדול-מרטין השני מגלם גם את ווילנד, כפילו של ראסל.
אנה דיופ - ראיין תומאס , אמה של אדלייד.
דיופ מגלמת גם את אירתה, כפילתה של ראיין ומנהיגת הכפילים לשעבר.
קאלי ונואל שלדון - גוון ומגי טיילר , בנותיהן התאומות של הזוג טיילר.
התאומות שלדון מגלמות גם את לו וניקס, כפילותיהן של גוון ומגי.
דיוק ניקולסון - דני ג'ונסון , שוטר במשטרת סנטה קרוז.
ניקולסון מגלם גם את טוני, כפילו של דני.
קארה הייוורד - ננסי
הייוורד מגלמת גם את סיד, כפילתה של ננסי.
נתן הרינגטון - גלן
הרינגטון מגלם גם את ג'ק, כפילו של גלן.
הפקה

בפברואר 2018, הבמאי והיוצר ג'ורדן פיל הצהיר בראיון כי הוא כותב סרט שהוא יביים ושיצולם עבור אולפני סרטי יוניברסל בהמשך השנה. במאי 2018, נודע שהסרט יישא את השם אנחנו (Us) ושלופיטה ניונגו, וינסטון דיוק, ואליזבת מוס יככבו בו. ביולי 2018, טים הידקר, יאיא עבדול-מאטין השני ואנה דיופ הצטרפו לצוות השחקנים הראשי. בנוסף, עם תחילת ההפקה, שאר חברי הצוות הוכרזו. בספטמבר 2018, דיוק ניקולסון, נכדו של ג'ק ניקולסון, הצטרף לצוות השחקנים בהופעת הבכורה שלו בקולנוע.
רוב הסרט צולם בלוס אנג'לס. שלב הצילומים החל ב-30 ביולי 2018 בעיר סנטה קרוז קליפורניה, והסתיים ב-8 באוקטובר באותה שנה. אתרי הצילום העיקריים כללו בין היתר את פארק השעשועים שבטיילת חוף סנטה קרוז (אנ') הכולל מתקנים בסגנון וינטג', בית בפסדינה ששימש כבית הנופש של משפחת וילסון, ואגם גרגורי (אנ') שבהרי סן ברנרדינו.
הפצה

במקור, הסרט היה עתיד לצאת לאקרנים ב-15 במרץ 2019. עם זאת, הסרט עלה לאקרנים לראשונה בפסטיבל SXSW ב-8 במרץ 2019 ואילו בכורתו העולמית נדחתה ל-22 במרץ 2019. בישראל, הסרט עלה לאקרנים ב-21 במרץ.
הפצה > שיווק

הטריילר הרשמי של הסרט עלה לרשת ב-25 בדצמבר 2018.